
E L Ő T E R J E S Z T É S

Sülysáp Város Önkormányzata Képviselő-testületének

2016. február 18-án tartandó munkaterv szerinti ülésére

11. napirendhez

Tárgy:
Fogászati feladat-ellátási szerződés újrakötése a DENTAFORM Kft.-vel
Tisztelt Képviselő-testület!

Az I. számú fogorvosi körzetben (Fő u. 6.) a DENTAFORM Kft. látja el a fogorvosi alapellátást, beleérve az iskola-ifjúsági fogászatot is. Az Országos Egészségbiztosítási Pénztár az önkormányzatunkkal 2013-ban megkötött feladat-ellátási szerződés kiegészítését kérte a szolgáltatótól az önálló orvosi tevékenységről szóló 2000. évi II. törvény 2/B. §-a szerint.
Ennek értelmében a praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződés legalább az alábbiakat tartalmazza:

a) a felek megnevezése, a személyes ellátásra kötelezett orvos megnevezésével,

b) a praxisjoggal érintett körzet meghatározása,

c) a felek kötelezettségeinek meghatározása, ideértve a települési önkormányzatnak a fenntartáshoz történő hozzájárulására vonatkozó szabályokat,

d) a rendelési idő meghatározása,

e) az ügyeletben történő részvételre vonatkozó rendelkezések,

f) a helyettesítésre vonatkozó rendelkezések,

g) az ellátás nyújtásában részt vevő egészségügyi szakdolgozókra vonatkozó rendelkezések,

h) a szerződés időtartama,

i) a felmondásra vonatkozó rendelkezések,

j) a kártérítésre, kártalanításra vonatkozó rendelkezések.

A feladat-ellátási szerződés legrövidebb időtartama 5 év.

A települési önkormányzat a feladat-ellátási szerződést - indoklással - felmondja, ha

a) a háziorvos a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,

b) a háziorvos önálló egészségügyi tevékenység végzésére való jogosultságát bármely okból elveszti.

A feladat-ellátási szerződésben hat hónapnál rövidebb felmondási idő nem határozható meg.

A körzetmódosítás miatt bekövetkezett, a háziorvost ért kár esetén a települési önkormányzat kártalanítási kötelezettséggel tartozik, amelynek megállapításánál figyelembe kell venni a háziorvosi szolgáltató által a finanszírozása keretében kapott egy éves összeget.

A feladat-ellátási szerződést a feladatot ellátó háziorvosi szolgáltató is megkötheti.

Mindezek alapján kérem az előterjesztett szerződéstervezet jóváhagyását.
…/2016. (II. 18.) ÖKT határozati javaslat

Sülysáp Város Önkormányzatának Képviselő-testülete az önálló orvosi tevékenységről szóló 2000. évi II. törvény 2/B. §-a alapján 
1./ a Dentaform Egészségügyi Szolgáltató, Gyógyászati és Egészségügyi Cikkeket Forgalmazó Korlátolt felelősségű Társasággal (székhelye: 2241 Sülysáp, Fő u. 6., cégj.szám: 13-09-101746/4, képviseli: Dr. Kerekes Sándorné ügyvezető) területi fogászati és iskola-ifjúsági fogászati feladatok elvégzésére kötendő feladat-ellátási szerződést jóváhagyja, 

2./ felkéri és felhatalmazza a polgármestert a szerződés aláírására.

Határidő: 2016. február 29.
Felelős: polgármester
Sülysáp, 2016. február 11.

Horinka László s.k.

polgármester 

MELLÉKLET

FELADAT-ELLÁTÁSI SZERZŐDÉS

fogorvosi alapellátási tevékenységre

amely létrejött

egyrészről  Sülysáp Város Önkormányzata (székhelye: 2241 Sülysáp, Szent István tér 1.; törzsszáma: 730662; adószáma: 15730662-2-13; képviseli: Horinka László polgármester) mint megbízó, továbbiakban: Megbízó,
másrészről a Dentaform Egészségügyi Szolgáltató, Gyógyászati és Egészségügyi Cikkeket Forgalmazó Korlátolt felelősségű Társaság (székhelye: 2241 Sülysáp, Fő u. 6., cégj.szám: 13-09-101746/4, képviseli: Dr. Kerekes Sándorné ügyvezető) mint megbízott, a továbbiakban: Szolgáltató,
együttesen a továbbiakban: Felek között, területi fogászati és iskola-ifjúsági fogászati feladatok elvégzésére az alábbi feltételekkel:

1. Megbízó – a Magyarország helyi önkormányzatairól szóló 2011. évi CLXXXIX. törvény 13. § (1) 4. pontja és az egészségügyről szóló 1997. évi CLIV. törvény 152. § (1) bekezdése alapján rá háruló feladat-ellátási kötelezettsége teljesítése érdekében – megbízza Szolgáltatatót, hogy a háziorvosi körzetek kialakításáról szóló önkormányzati rendeletben meghatározott I. számú fogorvosi körzetben másra át nem ruházható területi ellátási kötelezettség mellett a fogászati és iskola-ifjúsági fogorvosi teendőket lássa el. Megbízó a megbízást vállalja.

2. Felek rögzítik, hogy az 1. pontban foglaltak teljesítéséért személyes ellátási kötelezettségre kötelezett Dr. Kerekes Zsuzsanna fogszakorvos (szül: 1986.03.10., an: Harcsa Erzsébet, lakcíme: 1095 Budapest, Gát u. 7. fszt. 3., működési nyilvántartási száma: 71613, praxisengedély száma: PE-09R/035/01940-2/2013.), az iskola-ifjúsági fogászat vonatkozásában Dr. Kerekes Sándor fogszakorvos (szül: 1948.03.20, an: Mayer Henrietta, lakcíme: 1171 Budapest, Postakürt u. 5., működési nyilvántartási száma: 28932) a továbbiakban: Fogorvos.

3. A megbízás részletes tartalma:

3.1. A Fogorvos a fog-és szájbetegségek gyógyító-megelőző alapellátását végzi.

3.2. A Fogorvos folyamatosan köteles ellátni az ellátási területéhez tartozó körzetben lakó személyeket, továbbá a rendelési idejében hozzá forduló személyeket, ha heveny megbetegedésük vagy krónikus betegségük miatt ellátatlanságuk az egészséget károsító vagy a gyógyulást lassító állapotromláshoz vezethet.

3.3. A fogorvosi alapellátás keretében a Fogorvos feladatai:

a) a fog- és szájbetegségek alapellátás körébe tartozó vizsgálata, kezelése és gondozása,

b) a fogászati szűrővizsgálatok végzése,

c) a góckutatás,

d) a terhesek fogászati gondozása és

e) a sürgősségi ellátás.

3.4. Az iskola-ifjúsági fogászati ellátásért felelős Fogorvos feladata 

a) az iskolai, ifjúsági fogászati prevenciós feladatok koordinálása és végzése,

b) az iskola-ifjúsági ellátás körébe tartozó 0-18 éves korosztály vizsgálata, kezelése és gondozása,

c) a fogászati szűrővizsgálatok végzése,

d) a góckutatás,

e) a sürgősségi ellátás.

3.5. A Fogorvos a feladatait rendelőjében, indokolt esetben a beteg otthonában látja el. A rendelés időpontjai a következők: Hétfő 8-14, Kedd 13-19, Szerda 13-19, Csütörtök 8-14, Péntek 8-14. A fogorvosi körzet ellátási területét a 12/2014. (VIII. 22.) önkormányzati rendelet tartalmazza.

3.6. Az iskola-ifjúsági fogászati feladatokat a Fogorvos rendelőjében illetve a körzetéhez tartozó Sülysápi Móra Ferenc Általános Iskolában és a Sülysápi Csicsergő Óvodában látja el. Az iskola-ifjúsági rendelés időpontjai: Kedd 8-15, Csütörtök 13-19, Péntek 8-14.

3.7. A Fogorvos feladatait asszisztens közreműködésével látja el. A fogorvosi tevékenységhez kapcsolódó asszisztensi tevékenységet  fogászati asszisztens vagy klinikai fogászati higiénikus szakképesítéssel rendelkező személy láthatja el. Az asszisztens munkáját a gyógyító-megelőző ellátással kapcsolatos feladatok vonatkozásában a Fogorvos irányítja. Az asszisztens a szakképzettségének megfelelő feladatokat önállóan végzi.

3.8. A Fogorvos akadályoztatása esetén köteles a helyettesítésről gondoskodni. A helyettesítését csak olyan orvos láthatja el, aki a háziorvosi fogorvosi, illetve az iskola-ifjúsági fogorvosi feladatkörre előírt személyi feltételeknek megfelel.

3.9. Szolgáltató tudomásul veszi, hogy amennyiben a Fogorvos a feladatellátásra képtelenné válik, helyettesítéssel az ellátási kötelezettség 6 hónapig biztosítható. A Szolgáltató haladéktalanul köteles Megbízó részére írásban bejelenteni, ha az ellátási kötelezettségének továbbiakban nem tud eleget tenni.

3.10. A fogorvosi tevékenység minőségbiztosítása a tevékenységet végző orvos feladata.

3.11. Szolgáltató a tevékenységét az ÁNTSZ szakmai irányításával folytatja és az ellátást veszélyeztető bármilyen körülmény esetén haladéktalanul értesíti a Megbízót.

3.12. Szolgáltató kötelezi magát arra, hogy együttműködik a Megbízóval az általános egészségügyi információs igazgatási feladatokban (statisztikai adatszolgáltatás, egyéb jelentések, felmérések) illetve hogy tevékenységéről évente egy alkalommal  a Megbízó által megjelölt módon és időben – írásban beszámol a Megbízó felé.

4. A finanszírozás szabályai:

4.1. Megbízó hozzájárul ahhoz, hogy Szolgáltató közvetlen finanszírozási szerződést kössön az Országos Egészségbiztosítási Pénztárral, és így a feladat-ellátáshoz kapcsolódó társadalombiztosítási finanszírozás közvetlenül a Szolgáltató részére kerüljön teljesítésre.

4.2. Felek rögzítik, hogy Megbízó a 3. pontban foglalt kötelezettségek teljesítéséért Szolgáltató vagy a Fogorvos felé semmilyen pénzügyi ellenszolgáltatással nem tartozik.

4.3. Amennyiben az Országos Egészségbiztosítási Pénztár bármilyen oknál fogva nem köt szerződést a Szolgáltatóval, úgy jelen szerződés nem hatályosul.

5. A háziorvosi, illetve az iskola-ifjúsági ellátással kapcsolatos tárgyi feltételek:

5.1. Szolgáltató a feladat-ellátási szerződésben vállalt feladatokat a Sülysáp, Fő u. 6. szám alatti, 032821 egyedi ÁNTSZ azonosító számú magántulajdonú rendelőben a saját eszközeivel látja el.

5.2. A rendelő közüzemi díjait Szolgáltató fizeti, azonban a keletkező veszélyes hulladék rendszeres elszállíttatásáról Megbízó gondoskodik.

6. A szerződés érvénye és hatálya:

6.1. Jelen feladat-ellátási szerződés az aláírása napján lép hatályba és határozatlan időre 
- felmondásig vagy megszűnésig - érvényes. Egyúttal a Felek között 2013. december 20-án létrejött feladat-ellátási szerződés hatályát veszti.

6.2. A szerződést Felek közös megegyezéssel bármikor felmondhatják.

6.3. A szerződés egyoldalú felmondása hat hónapos felmondási idővel a hónap utolsó napjára történhet.

6.4. A szerződés rendkívüli azonnali hatályú felmondására csak indokolt esetben van lehetőség. Ilyen esetnek minősül, ha valamelyik Fél 

a) a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy 
b) tevékenységével folytatólagosan jogszabályt sért.

6.5. Megbízó a 6.4. pontban foglaltakon túl élhet az azonnali felmondás lehetőségével abban az esetben is, ha a Fogorvost a Magyar Fogorvosi Kamara súlyos fegyelmi vagy etikai vétségben, illetve a bíróság jogerős ítéletével szakmai kötelezettségszegés miatt elmarasztalja.

6.6. Jelen szerződés érvényét veszti, ha a Fogorvos a szerződésben foglalt tevékenység végzésére feljogosító engedélyeit az illetékes hatóság visszavonja, illetve a tevékenység végzésétől eltiltja. Érvényét veszti továbbá a szerződés, ha bármely a tevékenység végzéséhez szükséges dokumentum, megállapodás nem áll a Szolgáltató vagy a Fogorvos rendelkezésére.
6.7. A körzetmódosítás miatt bekövetkezett, a háziorvost ért kár esetén a települési önkormányzat kártalanítási kötelezettséggel tartozik, amelynek megállapításánál figyelembe kell venni a háziorvosi szolgáltató által a finanszírozása keretében kapott egy éves összeget.
7. Záró rendelkezések:

7.1. A Szerződő Felek a szerződésből következő mindenfajta jogvitát kötelesek annak keletkezésétől számított 15 napon belül közös egyeztetési tárgyaláson megvitatni. Az egyeztetés eredménytelensége esetén Felek az illetékes bíróságtól kérhetnek jogorvoslatot. 
7.2. Jelen szerződésben nem szabályozott kérdésekben a hatályos jogszabályok, különösen az egészségügyi és társadalombiztosítási jogszabályok, valamint a Polgári Törvénykönyv rendelkezései az irányadók.

Jelen megállapodást Felek elolvasás és értelmezés után – mint akaratukkal mindenben megegyezőt – helybenhagyólag aláírják.

A szerződés 6 példányban készült, melyből Felek 3-3 példányt kapnak kézhez.

Sülysáp, 2016. február … 


………………………………………………
…………………………………………….

Megbízó
Szolgáltató


………………………………………………
…………………………………………….
 
Dr. Kerekes Zsuzsanna
Dr. Kerekes Sándor

